reikon?). Nalika satunggaling tiyang séda, reikon nilar jasad lan mlebet ing papan penyucian papan kanggè nengga nalika upacara pemakaman lan bibar pemakaman dipunlampahi supados saged kempal kalihan para leluhur. Menawi ritul kasebut dipunlampahi kanthi leres, banjur reikon dipunpitadosi dados pelindung kulawarganipun ingkang tasih gesang lan kondur saben taun ing wulan Agustus nalika hari raya Obon kangge nampi atur panuwun. Kangge tiyang ingkang seda kanthi cara ingkang boten limrah kados dipunpateni, bunuh diri lan sanesipun lajeng boten nglampahi ritual ingkang leres, saged ugi bilih almarhum kasebut tasih gadhah raos emosi ingkang kuwat kados balas dendam, asmara, sengit, lan sanesipun lajeng reikon dipunpitadosi dados yūrei, ingkang saged ngliwati wates antawisipun alam baka kalihan alam fana (donyanipun manungsa). Yūrei mapan wonten ing donyanipun manungsa ngantos rumaos tentrem, kanthi cara paring donga ing upacara pemakaman ingkang leres ugi kanthi cara nglampahi kekajengan menapa ingkang dèrèng kelampahan [2].